Case ID: 1190417
Sentence 158: Həmçinin Təqsirləndirilən şəxs məhkəmə istintaqı zamanı verdiyi ifadəsindən müəyyən olunmuşdur ki, polis əməkdaşları qoyduqları narkotiki boynuna almayacağı halda oğlunu da onunla birlikdə tutacaqlarını bildirdiklərindən o narkotik vasitələrin ona məxsus olduğunu bildirmiş, evinə gələn polis əməkdaşlarının arasında Teymur və Zəfər Abıyev də olmuş, çəkilişdə görünməyən əməkdaşların evin digər otağında gizləndiklərini, evdə çəkilişin bir dəfə yox, dəfələrlə təkrar aparıldığını, polislərlə razılaşaraq çəkilişdə narkotikin ona məxsus olmasını etiraf edəcəyini demiş, video görüntülərdə görünən və görünməyən, lakin evin içərisində gizlənən əməkdaşların da narkotik vasitələrin haradan aşkar ediləcəyini bildiklərini, yəni hər şeyin qabaqcadan qurulduğunu göstərmişdir.Məhkəmə istintaqı zamanı şahid qismində dindirilmiş X8 da ifadəsində polislərin evi axtarsalar da heç bir narkotik vasitə aşkar etmədiklərini, sonra onlardan birinin çantasından çıxardığı narkotik vasitəni stolun üzərinə qoyaraq atasına “əgər narkotik vasitəni boynuna götürməsən ailəliklə hamınızı aparacağıq” dediyini, çantadan narkotik vasitə çıxaran polis əməkdaşını tanımasa da, ancaq saqqallı olduğunu xatırladığını, atasının məcbur qalaraq narkotik vasitələrin ona məxsus olduğunu bildirdiyini, bundan sonra isə çəkilişin aparıldığını və atasının narkotik vasitənin ona məxsus olmasını hədələrə görə üzərinə götürdüyünü, polislərin bir neçə dəfə çəkilişi təkrar etdiklərini, polislərdən Vahid, Teymur və Zəfər müəllimi tanıdığını, hamısının evin içində olduğunu göstərmişdir.